CELEX: 32013D0242
Language: bg
Date: 2013-05-22 00:00:00
Title: 2013/242/ЕС: Решение за изпълнение на Комисията от 22 май 2013 година за определяне на образец за националните планове за действие в областта на енергийната ефективност в съответствие с Директива 2012/27/ЕС на Европейския парламент и на Съвета (нотифицирано под номер C(2013) 2882)  текст от значение за ЕИП

28.5.2013   
            
            
               BG
            
            
               Официален вестник на Европейския съюз
            
            
               L 141/48
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 22 май 2013 година
   за определяне на образец за националните планове за действие в областта на енергийната ефективност в съответствие с Директива 2012/27/ЕС на Европейския парламент и на Съвета
   (нотифицирано под номер C(2013) 2882)
   (текст от значение за ЕИП)
   (2013/242/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2012/27/ЕС на Европейския парламент и на Съвета от 25 октомври 2012 година относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО (1), и по-специално член 24, параграф 2, от нея и приложение XIV към нея,
   като има предвид, че:
   
               (1)
            
            
               Директива 2012/27/ЕС изисква всяка държава членка да представи своя национален план за действие за енергийна ефективност до 30 април 2014 г. и на всеки три години след това. Тези планове следва да определят съществените мерки за подобряване на енергийната ефективност и очакваните или постигнатите икономии на енергия, включително мерките при доставянето, преноса и разпределението на енергия, както и при крайното потребление на енергия, с оглед на постигането на целите за енергийна ефективност, посочени в член 3, параграф 1 от Директива 2012/27/ЕС. Националните планове за действие за енергийна ефективност трябва във всички случаи да включват информацията, посочена в част 2 от приложение XIV към Директива 2012/27/ЕС. Националните планове за действие за енергийна ефективност се допълват с актуализирани прогнози за очакваното цялостно първично енергийно потребление през 2020 г., както и с прогнозните равнища на първичното енергийно потребление в секторите, посочени в част 1 от приложение XIV към Директива 2012/27/ЕС.
            
         
               (2)
            
            
               В съответствие с член 24, параграф 2, втора алинея от Директива 2012/27/ЕС Комисията трябва да предостави образец, който да послужи като насока за националните планове за действие за енергийна ефективност и който да бъде приет в съответствие с процедурата по консултиране, посочена в член 26, параграф 2 от директивата. В член 26, параграф 1 от директивата се посочва, че Комисията е подпомагана от комитет по смисъла на Регламент (ЕС) № 182/2011 на Европейския парламент и на Съвета (2), а според член 26, параграф 2 се прилага член 4 от същия регламент.
            
         
               (3)
            
            
               Мерките, предвидени в настоящото решение, са съобразени в най-малки подробности с обсъжданията в рамките на Комитета по Директивата за енергийна ефективност,
            
         ПРИЕ НАСТОЯЩОТО РЕШЕНИЕ:
   Член 1
   Приема се образец за националните планове за действие в областта на енергийната ефективност, изискван по член 24, параграф 2 и приложение XIV към Директива 2012/27/ЕС, както е формулиран в приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 22 май 2013 година.
      
         
            За Комисията
         
         Günther OETTINGER
         
            Член на Комисията
         
      
   
   
      (1)  ОВ L 315, 14.11.2012 г., стр. 1.
   
      (2)  ОВ L 55, 28.2.2011 г., стр. 13.
   
      ПРИЛОЖЕНИЕ
      
         ОБРАЗЕЦ ЗА ЗАДЪЛЖИТЕЛНИТЕ ЕЛЕМЕНТИ
      
      
         НАЦИОНАЛЕН ПЛАН ЗА ДЕЙСТВИЕ ЗА ЕНЕРГИЙНА ЕФЕКТИВНОСТ
      
      
      СЪДЪРЖАНИЕ (СПИСЪК НА ЗАДЪЛЖИТЕЛНИТЕ ЕЛЕМЕНТИ)
      
                  1.
               
               Въведение
            
                  2.
               
               Преглед на националните цели за енергийна ефективност и икономии
            
                  2.1.
               
               Национални цели за 2020 г. в областта на енергийната ефективност
            
                  2.2.
               
               Допълнителни цели за енергийна ефективност
            
                  2.3.
               
               Икономии на първична енергия
            
                  2.4.
               
               Икономии на крайна енергия
            
                  3.
               
               Политически мерки за прилагане на ДЕЕ
            
                  3.1.
               
               Хоризонтални мерки
            
                  3.1.1.
               
               Схеми за задължения за енергийна ефективност и алтернативни политически мерки (ДЕЕ член 7; приложение XIV, част 2, точка 3.2)
            
                  3.1.2.
               
               Енергийни обследвания и системи за управление (ДЕЕ член 8)
            
                  3.1.3.
               
               Отчитане и фактуриране (ДЕЕ членове 9—11)
            
                  3.1.4.
               
               Програми за информиране и обучение на потребителите (ДЕЕ членове 12 и 17)
            
                  3.1.5.
               
               Осигуряване на схеми за квалификация, акредитиране и сертифициране (член 16)
            
                  3.1.6.
               
               Енергийни услуги (член 18)
            
                  3.1.7.
               
               Други мерки за енергийна ефективност с хоризонтален характер (ДЕЕ членове 19 и 20)
            
                  3.2.
               
               Енергийна ефективност на сградите
            
                  3.2.1.
               
               Стратегия за саниране на сгради (ДЕЕ член 4)
            
                  3.2.2.
               
               Други мерки за енергийна ефективност в сградния сектор
            
                  3.3.
               
               Енергийна ефективност в обществените органи
            
                  3.3.1.
               
               Централни правителствени сгради (ДЕЕ член 5)
            
                  3.3.2.
               
               Сгради на други публични органи (ДЕЕ член 5)
            
                  3.3.3.
               
               Закупуване от публични органи (ДЕЕ член 6)
            
                  3.4.
               
               Енергийна ефективност в промишлеността и транспорта
            
                  3.5.
               
               Насърчаване на енергийната ефективност при отоплението и охлаждането
            
                  3.5.1.
               
               Цялостна оценка (ДЕЕ член 14)
            
                  3.5.2.
               
               Други мерки за енергийна ефективност при отоплението и охлаждането (ДЕЕ член 14)
            
                  3.6.
               
               Преобразуване, пренос и разпределение на енергия и оптимизация на потреблението
            
                  3.6.1.
               
               Критерии за енергийна ефективност при регулирането на мрежите и мрежовите тарифи (ДЕЕ член 15)
            
                  3.6.2.
               
               Улесняване и насърчаване на оптимизацията на потреблението (ДЕЕ член 15)
            
                  3.6.3.
               
               Енергийна ефективност при проектирането и регулирането на мрежи (ДЕЕ член 15)
            1.   Въведение
      
      Настоящият образец определя информацията, която държавите членки са длъжни да представят в своите национални планове за действие в областта на енергийната ефективност (НПДЕЕ) относно приетите или заплануваните за приемане мерки за изпълнение на основните елементи от Директивата за енергийна ефективност (ДЕЕ 2012/27/ЕС), както е посочено в член 24, параграф 2 от директивата и нейното приложение XIV. Следователно, когато в него се посочват задължителни за докладване елементи, не става дума за мерки, които не са били приети или запланувани от държавите членки. Образецът се предоставя на държавите членки като насока за НПДЕЕ, както е посочено в ДЕЕ, член 24, параграф 2, втора алинея.
      Когато текстът на образеца се отнася до информация, която трябва да бъде предоставена в първия и/или втория НПДЕЕ, това отразява формулировката на ДЕЕ, и в случаите, когато няма такова позоваване, информацията трябва да бъде предоставена в първия и всички последващи НПДЕЕ.
      Настоящият образец се допълва от Ръководство за НПДЕЕ [да се попълнят препратки към свързания работен документ на службите на Комисията, който предоставя допълнителни насоки].
      2.   Преглед на националните цели за енергийна ефективност и икономии
      
      2.1.   Национални цели за 2020 г. в областта на енергийната ефективност
      
      
                  1)
               
               
                  Моля, посочете индикативните национални цели за енергийна ефективност за 2020 г., съгласно изискването от член 3, параграф 1 (ДЕЕ, член 3, параграф 1; приложение XIV, част 2.1).
               
            
                  2)
               
               
                  Моля, посочете очакваното въздействие на целта върху общото потребление на първична енергия и на крайна енергия през 2020 г. и обяснете как и въз основа на какви данни то е било изчислено (ДЕЕ, член 3, параграф 1).
               
            
                  3)
               
               
                  Моля, представете приблизително изчисление на потреблението на първична енергия през 2020 г., общо и по сектори (ДЕЕ, член 24, параграф 2; приложение XIV, част 2.2).
               
            2.2.   Допълнителни цели за енергийна ефективност
      
      Моля, избройте всички други национални цели за енергийна ефективност, насочени към икономиката като цяло или към конкретни сектори (ДЕЕ, приложение XIV, част 2.1).
      2.3.   Икономии на първична енергия
      
      Моля, представете преглед на икономиите на първична енергия, постигнати към момента на докладването, и изчисления за очакваните икономии за 2020 г. (ДЕЕ, член 3, параграф 1, член 24, параграф 2, приложение XIV, част 2.2, буква а).
      2.4.   Икономии на крайна енергия
      
      
                  1)
               
               
                  За целите на Директива 2006/32/ЕО на Европейския парламент и на Съвета (1), в първия и втория НПДЕЕ моля, представете информация за постигнатите икономии на крайна енергия и прогнозираните икономии в крайното потребление на енергия до 2016 г. (член 4, параграфи 1 и 2 от Директива 2006/32/ЕО; ДЕЕ, приложение XIV част 2.2, буква б).
               
            
                  2)
               
               
                  За целите на Директива 2006/32/ЕО, в първия и втория НПДЕЕ моля, посочете методиката на измерване и/или изчисляване, използвана при изчислението на икономиите на крайна енергия (ДЕЕ, приложение XIV част 2.2, буква б), втора алинея).
               
            3.   Политически мерки за прилагане на ДЕЕ
      
      3.1.   Хоризонтални мерки
      
      3.1.1.   Схеми за задължения за енергийна ефективност и алтернативни политически мерки (ДЕЕ член 7; приложение XIV, част 2, точка 3.2)
      
      
                  1)
               
               
                  Моля, представете информация за общите енергийни икономии в периода на задължение за постигане на поставената в съответствие с член 7, параграф 1 цел, и, ако е приложимо, как са били използвани възможностите, изброени в член 7, параграфи 2 и 3 (ДЕЕ, член 7; приложение XIV, част 2.2, буква а).
               
            
                  2)
               
               
                  Моля, представете кратко описание на националната схема за задължения за енергийна ефективност, както е посочено в член 7, параграф 1, включително информация за това как се осигурява мониторинг и проверка (ДЕЕ, член 7, параграфи 1 и 6, член 20, параграф 6; приложение XIV, част 2.3.2).
               
            
                  3)
               
               
                  Моля, представете информация за алтернативни политически мерки, приети в приложение на член 7, параграф 9 и член 20, параграф 6, включително информация за това как са осигурени мониторингът и проверката и тяхната еквивалентност (ДЕЕ, член 7, параграфи 9 и 10; член 20, параграф 6; приложение XIV, част 2.3.2).
               
            
                  4)
               
               
                  Когато е приложимо, моля, представете публикувани икономии на енергия, постигнати вследствие прилагането на схемата за задължения за енергийна ефективност (ДЕЕ, член 7, параграфи 6 и 8; приложение XIV, част 2.2, буква а).
               
            
                  5)
               
               
                  Когато е приложимо, моля, представете публикувани икономии на енергия, постигнати вследствие прилагането на алтернативни политически мерки (ДЕЕ, член 7, параграф 10; приложение XIV, част 2.2, буква а).
               
            
                  6)
               
               
                  Моля, представете подробности за националните коефициенти, избрани в съответствие с приложение IV към ДЕЕ (ДЕЕ, приложение XIV, част 2.3.2).
               
            
                  7)
               
               
                  Моля, представете информация за всеки метод, различен от посочените в ДЕЕ, приложение V, част 2.д и използван за отчитане жизнения цикъл на икономиите на енергия, и разяснете как се гарантира, че това води поне до същите стойности на икономии на енергия (ДЕЕ, приложение V, параграф 2, буква д).
               
            3.1.2.   Енергийни обследвания и системи за управление (ДЕЕ член 8)
      
      Моля, представете обобщена информация за планираните или вече предприетите мерки за насърчаване на енергийните обследвания и системите за енергийно управление, включително информация за броя на проведените енергийни обследвания, като уточните кои са били проведени в големи предприятия и посочите общия брой на големите дружества на територията на съответната държава членка и броя на тези от тях, по отношение на които се прилага член 8, параграф 5 (ДЕЕ, приложение XIV, част 2.3.3).
      3.1.3.   Отчитане и фактуриране (ДЕЕ членове 9—11)
      
      Моля, опишете осъществените и заплануваните мерки, приети или запланувани за приемане в областта на отчитането и фактурирането (ДЕЕ, член 9, член 10, член 11, приложение XIV, част 2.2, първо изречение).
      3.1.4.   Програми за информиране и обучение на потребителите (ДЕЕ членове 12 и 17)
      
      Моля, представете информация относно приети или запланувани за приемане мерки за насърчаване и улесняване на ефективното използване на енергия от МСП и битовите потребители (ДЕЕ, член 12, член 17, приложение XIV, част 2.2, първо изречение).
      3.1.5.   Осигуряване на схеми за квалификация, акредитиране и сертифициране (член 16)
      
      Моля, представете информация за съществуващи или запланувани схеми за сертифициране или акредитиране или за равностойни схеми за квалификация (в т.ч., ако е приложимо, програми за обучение) на доставчиците на енергийни услуги и енергийно обследване, на енергийните мениджъри и монтажниците на сградни компоненти, свързани с енергопотреблението, съгласно определението в член 2, параграф 9 от Директива 2010/31/ЕС на Европейския парламент и на Съвета (2)
         (ДЕЕ, член 16, приложение XIV, част 2.3.7).
      3.1.6.   Енергийни услуги (член 18)
      
      
                  1)
               
               
                  Моля да предоставите информация относно приети или запланувани за приемане мерки за насърчаване на пазара на енергийни услуги. Описанието трябва да съдържа връзка към интернет страница със списъка на съществуващите доставчици на енергийни услуги и техните квалификации (ДЕЕ, приложение XIV, част 2.2, първо изречение, приложение XIV, част 2.3.8).
               
            
                  2)
               
               
                  Моля, представете качествен преглед на националния пазар на енергийни услуги, описвайки настоящото му състояние и очертавайки бъдещото му развитие (ДЕЕ, член 18, параграф 1, буква д).
               
            3.1.7.   Други мерки за енергийна ефективност с хоризонтален характер (ДЕЕ членове 19 и 20)
      
      
                  1)
               
               
                  Моля, посочете в първия НПДЕЕ мерките за енергийна ефективност, предприети за прилагане на член 19 от ДЕЕ. По-конкретно, моля, представете списък на мерките, предприети за отстраняване на регулаторните и нерегулаторните пречки за енергийната ефективност (напр. разделяне на стимулите при наличие на повече от един собственик, обществени поръчки, годишно бюджетиране и счетоводство на публичните органи), (ДЕЕ, член 19, приложение XIV, част 2.3.9).
               
            
                  2)
               
               
                  Моля, представете информация за Националния фонд за енергийна ефективност (ДЕЕ, член 20, приложение XIV, част 2.2, първо изречение).
               
            3.2.   Енергийна ефективност на сградите
      
      3.2.1.   Стратегия за саниране на сгради (ДЕЕ член 4)
      
      Моля, представете националната дългосрочна стратегия за саниране на сгради (ДЕЕ, член 4, последна алинея).
      3.2.2.   Други мерки за енергийна ефективност в сградния сектор
      
      Моля, представете подробности за съществените мерки за подобряване на енергийната ефективност в сгради с оглед изпълнението на националните цели за енергийна ефективност, посочени в член 3, параграф 1 (ДЕЕ, член 24, параграф 2, приложение XIV, част 2.2, първо изречение).
      3.3.   Енергийна ефективност в обществените органи
      
      3.3.1.   Централни правителствени сгради (ДЕЕ член 5)
      
      Моля, представете информация за публикувания списък на отопляваните и охлаждани сгради на централната администрация (ДЕЕ, член 5, параграф 5, приложение XIV, част 2.2, първо изречение).
      3.3.2.   Сгради на други публични органи (ДЕЕ член 5)
      
      
                  1)
               
               
                  Моля, представете информация за мерките, които са предприети или запланувани за насърчаване на публичните органи и органите за социално жилищно настаняване, чиято дейност се урежда от публичното право, да приемат планове за енергийна ефективност, в изпълнение на ролята, която имат сградите на публичните органи да служат за образец на енергийна ефективност (ДЕЕ член 5, параграф 7, буква а), приложение XIV, част 2.2, първо изречение).
               
            
                  2)
               
               
                  Моля, представете списък на публичните органи, които са разработили план за действие за енергийна ефективност (ДЕЕ, приложение XIV, част 2.3.1).
               
            3.3.3.   Закупуване от публични органи (ДЕЕ член 6)
      
      Моля, представете информация относно мерките, които са предприети или запланувани, за гарантиране, че централната администрация закупува продукти, услуги и сгради с високи показатели на енергийна ефективност, (ДЕЕ, член 6, параграф 1), и относно мерките, които са предприети или запланувани за насърчаване на други публични органи да следват примера на централната си администрация (ДЕЕ, член 6, параграф 3, приложение XIV, част 2.2, първо изречение).
      3.4.   Други мерки за енергийна ефективност при крайните потребители, включително в промишлеността и транспорта
      
      
                  1)
               
               
                  Моля, представете подробности за съществените мерки за подобряване на енергийната ефективност в промишлеността с оглед изпълнението на националните цели за енергийна ефективност, посочени в ДЕЕ, член 3, параграф 1 (ДЕЕ, член 24, параграф 2, приложение XIV, част 2.2, първо изречение).
               
            
                  2)
               
               
                  Моля, представете подробности за съществените мерки за подобряване на енергийната ефективност в пътническия и товарния транспорт с оглед изпълнението на националните цели за енергийна ефективност, посочени в ДЕЕ, член 3, параграф 1 (ДЕЕ, член 24, параграф 2, приложение XIV, част 2.2, първо изречение).
               
            
                  3)
               
               
                  Моля, представете подробности относно други съществени мерки за енергийна ефективност при крайните потребители, които допринасят за постигане на националните цели за енергийна ефективност и за които не е докладвано другаде в НПДЕЕ (ДЕЕ, член 24, параграф 2, приложение XIV, част 2.2, първо изречение).
               
            3.5.   Насърчаване на енергийната ефективност при отоплението и охлаждането
      
      3.5.1.   Цялостна оценка (ДЕЕ член 14)
      
      
                  1)
               
               
                  Във втория и следващите НПДЕЕ, моля, представете оценка на напредъка в прилагането на всеобхватната оценка на потенциала за прилагане на високоефективното комбинирано производство на енергия и на ефективните районни отоплителни и охладителни системи, посочени в член 14, параграф 1 (ДЕЕ, член 14, параграф 1, приложение XIV, част 2.3.4).
               
            
                  2)
               
               
                  Моля, опишете процедурата и методиката, използвани за извършване на анализ на разходите и ползите в съответствие с критериите на ДЕЕ, приложение IX (ДЕЕ, член 14, параграф 3, приложение IХ, част 1, последен параграф, приложение XIV, част 2.2, първо изречение).
               
            3.5.2.   Други мерки за енергийна ефективност при отоплението и охлаждането (ДЕЕ, член 14)
      
      Моля, опишете мерките, стратегиите и политиките, включително програмите и плановете, на национално, регионално и местно равнище за развитие на икономическия потенциал на високоефективното комбинирано производство на енергия и на ефективните районни отоплителни и охладителни системи и на други ефективни отоплителни и охладителни системи, както и използването на топлинна и охладителна енергия, генерирани на база отпадна топлина и възобновяеми енергийни източници (ДЕЕ, член 14, параграфи 2 и 4, приложение XIV, част 2.2, първо изречение).
      3.6.   Преобразуване, пренос и разпределение на енергия и оптимизация на потреблението
      
      3.6.1.   Критерии за енергийна ефективност при регулирането на мрежите и мрежовите тарифи (ДЕЕ член 15)
      
      
                  1)
               
               
                  Моля, опишете заплануваните или приети мерки, с които се гарантира премахването на стимулите в тарифите, които са в ущърб на общата ефективност на производството, преноса, разпределението и доставянето на енергия или които биха могли да попречат на включването на оптимизацията на потреблението в балансирането на пазарите и предоставянето на допълнителни услуги (ДЕЕ, член 15, параграф 4, приложение XIV, част 2.2, първо изречение).
               
            
                  2)
               
               
                  Моля, опишете заплануваните или приети мерки с цел стимулиране на операторите на мрежи към подобряване на ефективността при проектирането и експлоатацията на инфраструктурите (ДЕЕ, член 15, параграф 4, приложение ХIV, част 2.2, първо изречение).
               
            
                  3)
               
               
                  Моля, опишете заплануваните или приети мерки за гарантиране, че тарифите позволяват на доставчиците да повишават участието на потребителите в ефективността на системата, в т.ч. в оптимизирането на потреблението (ДЕЕ, член 15, параграф 4, приложение XIV, част 2.2, първо изречение).
               
            3.6.2.   Улесняване и насърчаване на оптимизацията на потреблението (ДЕЕ член 15)
      
      Моля, представете информация за други мерки, приети или запланувани, които позволяват и развиват оптимизацията на потреблението, включително такива, които се отнасят до тарифи, подкрепящи динамично ценообразуване (ДЕЕ, приложение ХI, параграф 3, приложение XIV, част 2.3.6).
      3.6.3.   Енергийна ефективност при проектирането и регулирането на мрежи (ДЕЕ член 15)
      
      Моля, докладвайте за напредъка в оценката на потенциала за енергийна ефективност на националната инфраструктура за газ и електроенергия, както и за приетите и запланувани мерки и инвестиции за въвеждане на разходно ефективни подобрения на енергийната ефективност в мрежовата инфраструктура, с график за тяхното въвеждане (ДЕЕ, член 15, параграф 2, приложение XIV, част 2.3.5).
      
         (1)  ОВ L 114, 27.4.2006 г., стр. 64.
      
         (2)  ОВ L 153, 18.6.2010 г., стр. 13.